Le Mespris de la vie et consolation contre la mort/« Si la mort de nos jours est courte et violente »
# Le Mespris de la vie et consolation contre la mort/« Si la mort de nos jours est courte et violente »

### CLI.

Si la mort de nos jours est courte & violente De la craindre beaucoup nous n'avons le loisir, Si elle est grave & lente elle esteint le desir De vivre plus long tems en tempeste & tourmente

L'on ne tient plus si fort à la vie inconstante Quant on en à perdu l'usage & le plaisir Le seul bien du present nous fait prendre & choisir Du monde tentateur l'amertume plaisante

Voila comme nature à tousjours si bien fait Que mesme au mesme instant que la mort nous deffait Ou nous n'y pensons pas, ou nous perdons l'envie

De vivre d'avantage, avisant à part nous Que plustost au cercueil nous ployrons les genous, Plustost nous sortirons des tourmens de la vie.

